Nawu wa rixaka wu fanele ku nyika Holobye matimba yo kota ku boha ndziho wa le henhla lowu nga hakerisiwaka hi huvo ya ndhavuko. Ndziho wu fanele ku va hi xivumbeko xa mali. Mindziho yo ririsa yi nga va hi xivumbeko xa mali na swifuwo. Mali leyi hakeriwaka tanihi ndziho yi fanele ku va xiphemu xa xibalo xa mfumo naswona yi fanele ku tirhisiwa hi ndlela leyi lerisiweke. "Xihahluli, ndzi khense ku va hi tivanile wanuna wa rikwerhu. Dyana u nwa u tsaka. Loko mundzuku u tifambela, u nga chavi ku tlhela u vuya ku ta hi pfuxela - ngopfungopfu N'wa-Mbhedlhe. Kambe eka hinkwaswo ndzi khensa xikhindhi. Loko ingi a wu nga vangi na xona, inge ndzi ku khehle xifoko hi nenge-wa-huku hikuva loko ndzi ku vona mahlo yanga ya pfempfa ngati yo bola kambe" I Mkhekhelezi a vula hi ku hundzuluxa tihlo ra nsuna a tlhava N'wa-Mbedlhe hi rona a ku: "Wena phuphula ndziwena, tinconge ta wena ti ku pyisile. Tiva leswi: swi tsandze koti ri hahaka ehenhla kambe ri dyiwa hi tinsumba."